CELEX: C2005/031/23
Language: sl
Date: 2005-02-05 00:00:00
Title: Zadeva C-495/04: Predlog za sprejem predhodne odločbe na podlagi sklepa Hoge Raad der Nederlanden z dne 26. novembra 2004 v zadevi A. C. Smits-Koolhoven proti Staatssecretaris van Financiën

5.2.2005   
            
            
               SL
            
            
               Uradni list Evropske unije
            
            
               C 31/12
            
         Predlog za sprejem predhodne odločbe na podlagi sklepa Hoge Raad der Nederlanden z dne 26. novembra 2004 v zadevi A. C. Smits-Koolhoven proti Staatssecretaris van Financiën
   (Zadeva C-495/04)
   (2005/C 31/23)
   Jezik postopka: nizozemščina
   Hoge Raad der Nederlanden je s sklepom z dne 26. novembra 2004 v zadevi A. C. Smits-Koolhoven proti Staatssecretaris van Financiën, ki ga je sodno tajništvo prejelo dne 1. decembra 2004, Sodišču Evropskih skupnosti predložil predlog za sprejem predhodne odločbe.
   Hoge Raad der Nederlanden predlaga Sodišču, da odloči o naslednjem vprašanju:
   Ali zeliščne cigarete, tiste vrste kot v zadevnem primeru, za katere je ugotovljeno, da ne vsebujejo sestavin z zdravilnim učinkom, vendar ki se z dovoljenjem Keuringsraad Openlijke Aanprijzing Geneesmiddelen/Keuringsraad Aanprijzing Gezondheidsproducten, prodajajo kot „zdravilne zeliščne cigarete“, kot pomoč pri prenehanju s kajenjem, spadajo pod izjemo, ki jo določa člen 7(2) Direktive Sveta 95/59/ES (1) z dne 27. novembra 1995 za izdelke, ki se uporabljajo izključno v medicinske namene?
   
      (1)  UL L 291, 6.12.1995, str. 40.